Here is a page extracted from Wikipedia that may contain CSS, HTML, and a lot of unformatted text.

Title: Dalung, Kuta Utara, Badung
Content: Dalung inggih punika silih tunggil désa dinas sané magenah ring Kecamatan Kuta Utara ring wewengkon Kabupatèn Badung, Bali. Jimbar wawidangan désa Dalung 675,71 héktar. Désa puniki kakepah dados selaé dusun utawi banjar dinas, tigang désa pakraman, miwah pitulas banjar adat.

Lelintihan 
Pamahbah kaadegang nyané Désa Dalung dahat kakait sareng kawéntenan Désa Pakraman Padangluah sané dados pahan saking karatuan Meliling. Karatuan puniki ring pangawitné kamanggalain olih I Gusti Gedé Meliling, inggih punika putra kapat saking Raja III Mengwi punika I Gusti Agung Nyoman Alangkajeng. Ring masa I Gusti Gedé Meliling, indik Pamréntahan kapusatang ring Padangluah, paindikan karatuan sanget tegteg becik ring ékonomi utawi sosial politik. Tan kasengguh ring catetan lelintihan indik pamiwalan ring aab punika. Indik katentreman karatuan magentos ri tatkala Ida séda. Putra-putra Meliling saling marancana taler karasa tan adung miwah tan masikian. Paindikan punika tan lémpas wénten pasarengan saking karatuan liyanan sané madué kabuatan indik wawidangan sané kaloktah genah ipun becik miwah lanus.

Akéh wénten miwal tiosan wénten ngetuh hawanan uwug nyané aungan toya saking Dam Gumasih nénten ngarajing nuju wawidangan Padangluah miwah nampek nyané. Para krama gerit miwah durbiksa. Pikobet liyanan tan kakelidang. Pucak nyané ri tatkala aab I Gusti Gedé Tibung cucu sakinh I Gusti Gedé Meliling, dados Yuwe Raja ring Padangluah. Rikala nika wénten upacara ngabén I Gusti Gedé Tegeh I putra I Gusti Gedé Meliling miwa ajik saking I Gusti Gedé Tibung. Yuda semeton punika tan sida kakelidin. Semeton tugelan tios I Gusti Gedé Tegeh, punika I Gusti Gedé Mangku saking Tibubeneng ngagempur Padangluah, sané ngawinan séda nyané I Gusti Gedé Tibung ring Kwanji.

Séda nyané I Gusti Gedé Tibung ninggalin papat putra. Makapapat putra punika lunga nuju Dauh Tukad Yéh Poh (sisi kawan Tukad Yéh Poh, mangkin: Banjar Kaja) sareng kulawarga soang-soang. Makapapat putra punika I Gusti Gedé Tegeh (III), I Gusti Nengah Tegeh, I Gusti Gedé Dauh, miwah I Gusti Ketut Dauh. Saking genah puniki, dané meték sisa-sisa kaluwarga miwah krama sané kantun. Dané ten doh saking Padangluah, mangda prasida nyingakin pakembangan Padangluah miwah nyelametang krama sané kantun ring Padangluah taler perlu wantuan. Kanikayang genah pinih necik wénten ring Dauh Tukad Yéh Poh punika (mangkin Banjar Kaja, Dalung). Aspunika kaputusang antuk nyeneng sauntara irika sambil ngawangun rencana lantur. Rasa duka kaicalan krama, semeton, rerama, sawitra, miwah wawidangan. Makapapat putra I Gusti Gedé Tibung mautsaha antuk ngateguhang raga miwah ngateguhang sradha punika mangda nénten ical semangat. Ring paindikan sekadi punika wénten paistilah "De Elung" utawi "Da Elung", kruna punika kabaosang kasebar saking cangkem majeng makasami krama, antuk ngawangun méntal miaah semangat. Asapunika mumbul paistilah Dalung sané salantur nyané dados aran Désa inggih punika Désa Dalung. Kacawang wénten riantara warsa 1823-1825.

Ring genah punika salanturné dados wawidangan Banjar Kaja punika kawangun Pura Dalem Tibung sané punika “sunar” Pura Dalem Tibung Kwanji. Antuk ngicalang “ngetor” rasa jerih krana patempuran kantun leket, saking pura punika yadiastun kantun sadarana, dané sareng krama ketah nunas karahayuan. Sunar sané kapendar ring Pura Dalem Tibung, mawit sareng aab punika gejeran jengah miwah semangat antuk matangi. Krana nika, Pura Dalem Tibung kanikayang dados pura antuk nunas kajayaan, wibawa, kakuasaan, miwah pangaruh. Saking pura punika kapolihang suwéca, antuk ngawangun désa antuk sengker papat pura, sané ngiterin Désa Dalung. Kapertama patut katimbang punika pawangunan Pura Kayangan Tiga miwah Genah Pusat Pamréntahan (Jero Gedé), sané patut magenah ring jero itehan sengker papat pura. Ring proses lelintihan makudang warsa salantur nyané konsép Pusat Pamréntahan ngawit karupayang olih I Gusti Gedé Tegeh,  I Gusti Gedé Dauh miwah I Gusti Ketut Dauh ngarereh genah sané langkung becik (mangkin ring Banjar Tegeh Dalung) genah punika kalotah antuk aran Jero Gedé, adi sané pamadé I Gusti Nengah Tegeh lunga miwah nyeneng ring Tegaljaya. I Gusti Ketut Dauh sané akéh madué oka, meneng ring Banjar Lebak, wénten taler sané meneng ring Cepaka.

Géograpis

Wates Wawidangan 
Wates wawidangan administratip nyané minakadi:

Pawiguna wawengkon 
Jimbar wawidangan désa Dalung 675,71 héktar, pawiguna ipun luiré:
 Paumahan 256 Ha
 Pategalan 188,2 Ha
 Paumaan 92,25 Ha
 Sétra 1,23 Ha
 Pakarangan 41,06 Ha
 Pakantoran 66,22 Ha
 Fasilitas Umum liyanan 30,75 Ha

Pamréntahan

Désa Dinas 
Wewidangan désa Dalung madué selaé dusun utawi banjar dinas, inggih punika:

 Dusun Tuka
 Dusun Kung
 Dusun Dukuh
 Dusun Padang Bali
 Dusun Pengilian
 Dusun Pegending
 Dusun Lebak
 Dusun Cepaka
 Dusun Kaja
 Dusun Untal-Untal
 Dusun Tegeh
 Dusun Tegaljaya
 Dusun Celuk
 Dusun Pendem
 Dusun Gaji
 Dusun Kwanji
 Dusun Camas Kangin
 Dusun Camas Kauh
 Dusun Taman Tirta
 Dusun Tegal Luwih
 Dusun Bhinéka Nusa Kangin
 Dusun Bhinéka Nusa Kauh
 Dusun Bumi Mekar Sari
 Dusun Campaun Asri Kangin
 Dusun Campuan Asri Kauh

Désa Adat 
Mawit adat ring Désa Dalung kagenahain olih tigang Désa Pakraman, sané kepahan dados pitulas banjar adat, inggih punika:
Désa Pakraman Tuka
 Banjar Tuka
Désa Pakraman Dalung

 Banjar Kung
 Banjar Dukuh
 Banjar Padang Bali
 Banjar Pengilian
 Banjar Pegending
 Banjar Lebak
 Banjar Cepaka
 Banjar Kaja
 Banjar Untal-Untal
 Banjar Tegeh

Désa Pakraman Padangluwih

 Banjar Tegaljaya
 Banjar Celuk
 Banjar Jeroan
 Banjar Pendem
 Banjar Gaji
 Banjar Kwanji

Krama 
Ring warsa 2016, akeh krama désa Dalung kabagi antuk 9.976 lanang miwah 9.341 istri miwah sex rasio 92. Krama sané embas ring warsa 2016, 117 diri miwah seda 85 diri.

Pustaka

Pranala jaba 
  Situs Resmi Kabupatén Badung 
  Situs BPS Kabupatén Badung
  Prodeskel Binapemdes Kemendagri 

Désa ring Kabupatén Badung